เงินบาทปิดตลาดที่ 31.31/33 บาท
ธนาคารซีไอเอ็มบี ไทย รายงาน เงินบาทปิดตลาดที่ 31.31/33 ปรับตัวแข็งค่าตามภูมิภาค-แรงเทขายทำกำไร
18 พ.ค. 2555

ธนาคารซีไอเอ็มบี ไทย รายงาน เงินบาทปิดตลาดที่ 31.31/33 ปรับตัวแข็งค่าตามภูมิภาค-แรงเทขายทำกำไร
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทปิดตลาดเย็นนี้อยู่ที่ระดับ 31.31/33 บาท/ดอลลาร์ ปรับตัวแข็งค่าจากเปิดตลาดช่วงเช้าที่ระดับ 31.45/47 บาท/ดอลลาร์ เคลื่อนไหวในทิศทางเดียวกันกับภูมิภาคและแรงเทขายทำกำไรของนักลงทุน โดยเงินบาททำไฮช่วงเปิดตลาดที่ 31.45/47 บาท/ดอลลาร์ ก่อนปรับตัวแข็งค่าในช่วงบ่ายไปทำโลว์ช่วงปิดตลาดที่ระดับ 31.31/33 บาท/ดอลลาร์
"น่าจะเป็นการ take profit เพราะก่อนนี้เราอ่อนค่าเยอะกว่าชาวบ้าน" นักบริหารเงิน กล่าว
โดยปัจจัยเรื่องปัญหาหนี้สาธารณะและปัญหาการเมืองของกรีซนั้นไม่น่าจะมีความวิตกกังวลมากนัก เนื่องจากตลาดมีความชินชากับข่าวดังกล่าว แต่ยังเป็นประเด็นที่ยังจับตาดูต่อไป อีกทั้งปัจจัยเรื่องการไหลเข้า-ออกของเงินทุนจากต่างประเทศ ส่วนการประกาศตัวเลขทางเศรษฐกิจของสภาพัฒน์ ในวันที่ 21 พ.ค.อาจมีผลเล็กน้อยเพราะตลาดคาดการณ์ว่าผลคงออกมาไม่ดีนัก
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2693/2697 ดอลลาร์/ยูโร ปรับตัวแข็งค่าจากระดับ 1.2672/2676 ดอลลาร์/ยูโร ส่วนเงินเยนอยู่ที่ระดับ 79.30/33 เยน/ดอลลาร์ ปรับตัวแข็งค่าจากระดับ 79.41/44 เยน/ดอลลาร์
นักบริหารเงิน ประเมินกรอบการเคลื่อนไหวของเงินบาทในสัปดาห์หน้าไว้ระหว่าง 31.20-31.50 บาท/ดอลลาร์